Það er gaman að fikra sig áfram í ,, orkustykkjagerðinni ‘ ‘ , prófa hin ýmsu fræ , hnetur og ávexti en hér er ein skotheld uppskrift sem einnig er hlaðin haframjöli sem eykur enn á næringuna og gerir stykkin matarmeiri en ella . Uppskrift að orkustykkum … 50 g demerara hrásykur ( má nota púðursykur ) Ristið á þurri pönnu hnetur , haframjöl og fræ í nokkrar mínútur , eða þar til haframjölið og fræin byrja að poppa aðeins . Hrærið vel í á meðan og passið að brenni ekki . Hellið í stóra skál og látið mestan hitann rjúka úr . Kryddið með kanil og smá salti og bætið trönuberjum og / eða rúsínum saman við . Bræðið smjörið í potti og hrærið hrásykri / eða púðursykri ásamt hunangi saman við . Látið suðuna koma upp og lækkið hitann . Leyfið blöndunni að malla aðeins þar til hún verður ljósbrún , slétt og þykk . Hrærið vel í á meðan og fylgist með hitanum . Hellið síðan yfir haframjölsblönduna og blandið vel saman . Setjið síðan blönduna og þjappið í ferkantað , ofnfast mót sem klætt hefur verið bökunarpappír , og bakið í um 20 mínútur við 170 gráður . Látið kólna áður en skorið í bita og borið fram .